Важнай часткай мадэрнізацыі беларускай эканомікі з'яўляецца беражлівасць. Як падкрэсліў Прэзідэнт, "найважнейшае пытанне эканомікі – валюта", а больш за ўсё валюты нам даводзіцца аддаваць за энергарэсурсы, якія купляюцца за мяжой. Таму задача эканоміі энергарэсурсаў з'яўляецца самай важнай. Частковае вырашэнне гэтай праблемы заключаецца і ў выкарыстанні мясцовых рэсурсаў замест імпарту. Да канца пяцігодкі неабходна выйсці на ўзровень 30 працэнтаў аб'ёму вытворчасці электрычнай і цеплавой энергіі за кошт уласных рэсурсаў. Неабходна адзначыць, што выкарыстанне мясцовых рэсурсаў у гэтых мэтах – задача дастаткова расходная. Але ўзровень энергетычнай бяспекі дзяржавы, які ўзрос, таго варты.